PAGE  
NYILVÁNOS


	Sülysáp Város Önkormányzata 

	POLGÁRMESTERÉTŐL 

	

	

	

	E L Ő T E R J E S Z T É S

	Sülysáp Város Önkormányzata Képviselő-testületének

	2023. október 26-án tartandó munkaterv szerinti ülésére

	1. napirendi ponthoz

	

	

	Tárgy:
	Tájékoztató a lejárt határidejű határozatokról és az előző ülés óta történt fontosabb eseményekről

	Készítette:
	Horinka László polgármester / Doma Bernadett testületi ügyintéző

	Jóváhagyta:
	dr. Tóth Krisztina jegyző 

	Véleményezi:
	-

	Döntés módja:
	nyílt szavazás, egyszerű szótöbbség

	Mellékletek:
	Tájékoztató (előterjesztéshez csatolva)


Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2023. (X. 26.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester
Sülysáp, 2023. október 19.

Horinka László


polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról
A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	/2023
	2023.09.28.
	Csatlakozás a Bursa Hungarica Ösztöndíjpályázat 2023. évi fordulójához
	2023.10.03.
	Végrehajtva


II. Polgármesteri tájékoztató az előző ülés óta történt fontosabb eseményekről
Szeptember 30-án az Idősek Világnapja alkalmából a Wass Albert Művelődési Központban köszöntöttük a sülysápi szépkorúakat. Programunk egy szerény vendéglátással és az elmaradhatatlan beszélgetéssekkel zárult.

Október 3-án sor került az immár hagyománnyá vált pályaválasztási kiállításra a Sülysápi Móra Ferenc Általános Iskola szőlősnyaralói tornacsarnokában. Évek óta a Pest Vármegyei Kormányhivatal Munkaügyi Osztályával közösen szervezzük ezt az eseményt, ahol idén 21 középiskola mutatkozott be.

Október 7-én rendeztük meg az idei Mackó Fesztivált a Kapás-udvarban, ahová most is sokan ellátogattak. A jó hangulatban zajló programok között Czerván György országgyűlési képviselő közreműködésével átadásra került a sápi óvoda udvarán álló egykori szolgálati lakásból kialakított fejlesztő- és tornaszoba. A Belügyminisztérium 33,8 millió forintos támogatással járult hozzá a projekt megvalósításához. 
Elkészült az új járda a Vasút utca Határ út és Magdolna utca közötti szakaszán. A járófelület egyenletesebb és szélesebb az eddiginél. A járdát emellett meghosszabbítjuk egészen a Szél utcáig. Ezen a szakaszon eddig nem volt kiépített járda, a gyalogosok az útpadkán közlekedtek, ami a helyszín és a közlekedési morál ismeretében meglehetősen veszélyes volt. Az itteni gyalogos forgalom jelentős részét a közeli üzem dolgozói adják, ezért munkaadójuk, a STOBAG Alunorm Kft. 2 millió forinttal támogatja ennek a szakasznak a megépítését. 
Október 13-án folytatódtak az útfelújítási munkálatok a Szőlő utcában, a Szilvafasor utcában, a Rákóczi utcában, a Forrói úton és a Mátyás király utcában, az úgynevezett iszapaszfaltos technológiával.
Október 16-án megkezdődött a sülyi templom és ravatalozó környezetében a meglévő aszfaltos útfelületek felújítása és 3,5-5,5 méteresre szélesítése. Ehhez kapcsolódóan térkőburkolatos parkolókat és zárt vízelvezető rendszert alakítanak ki a 31-es út és a ravatalozó közötti szakaszon, mely a régi Úri útról érkező csapadékvizek elvezetését is biztosítani fogja. Ez utóbbi beruházást az önkormányzat saját erőből valósítja meg, forrásigénye 45 millió forint.

